54. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 308 της 30 Ιουν./10 Ιουλ. 1991 (ΦΕΚ Α΄  106) Ισχύς ταυτοτήτων ως ταξιδιωτικών εγγράφων των Ελλήνων πολιτών που μεταβαίνουν σε ΚράτηΜέλη της Ε.Ο.Κ. Έχοντας υπόψη : 1.Τις διατάξεις του άρθρ. 4 του Νόμ. 1338/1983 «Εφαρμογή του Κοινοτικού δικαίου» (Α-341/ 17.3.1983) όπως τροποποιήθηκε με τα άρθρ. α)6 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ». (Α70/21.5.1984) β)7 του Νόμ. 1775/1988 «Εταιρείες παροχής επιχειρηματικού κεφαλαίου και άλλες διατάξεις» (Α-101/24.5.1988) και γ)65 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (Α-101/31.7.1990). 2.Τις οδηγίες του Συμβουλίου των Ευρωπαϊκών Κοινοτήτων αριθ. (68/360 ΕΟΚ) της 15ης Οκτ. 1968 και (73/148 ΕΟΚ) της 21ης Μαΐου 1973. 3.Την υπ’ αριθ. 28470/27.4.1990 απόφαση του Πρωθυπουργού και Υπουργού Εσωτερικών «Ανάθεση αρμοδιοτήτων στον Υφυπουργό Εσωτερικών». 4.Την αριθ. Υ.1140/90 κοινή απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στον Υφυπουργό Οικονομικών. 5.Την υπ’ αριθ. Π.31-1225/ΑΣ 612/18.1.1991 απόφαση του Πρωθυπουργού και Υπουργού Εξωτερικών «Καθορισμός αρμοδιοτήτων του Υφυπουργού Εξωτερικών». 6.Την αριθ. Υ. 1201/90 όπως συμπληρώθηκε με την Υ 1250/91 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Εθνικής Οικονομίας». 7.Την υπ’ αριθ. 319/1991 γνωμοδότηση του Συμβουλίου Επικρατείας μετά από πρόταση των Υπουργών Προεδρίας της Κυβέρνησης, Εθνικής Άμυνας, Δικαιοσύνης, Δημοσίας Τάξης, του Αναπληρωτή Υπουργού Εθνικής Οικονομίας και των Υφυπουργών Εξωτερικών, Εσωτερικών και Οικονομικών, αποφασίζουμε: Σκοπός Άρθρ.1.-Το Δ/γμα αυτό εκδίδεται με σκοπό την προσαρμογή της ισχύουσας Ελληνικής νομοθεσίας στο Κοινοτικό Δίκαιο όσον αφορά τη διακίνηση των Ελλήνων πολιτών στα κράτη-Μέλη της Ε.Ο.Κ. (Αντί για τη σελ. 464,207(β) Σελ. 464,207(γ) Τεύχος 1148-Σελ. 21 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.48-54 Καθιέρωση του δελτίου ταυτότητος ως ταξιδιωτικού εγγράφου Άρθρ. 2.-1.Οι Έλληνες πολίτες, κατά τη διακίνησή τους σε Κράτη-Μέλη των Ευρωπαϊκών Κοινοτήτων μπορούν να χρησιμοποιούν ως ταξιδιωτικό έγγραφο είτε το εν ισχύι δελτίο ταυτότητάς τους είτε εν ισχύι διαβατήριο. 2.Δελτία ταυτότητας που έχουν ακυρωθεί κατά τις διατάξεις του άρθρ. 6 του Ν.Δ. 127/1969 (Α΄ 29) «Περί αποδεικτικής ισχύος των Αστυνομικών ταυτοτήτων» δεν μπορούν να χρησιμοποιηθούν ως ταξιδιωτικά έγγραφα. Έναρξη ισχύος Άρθρ.3.-Η ισχύς του παρόντος Προεδρικού Δ/τος αρχίζει από τη δημοσίευσή του στην Εφημερίδα της Κυβερνήσεως. 